recursal/SuperWikiNEXT-32B huggingface dataset:
Asfaltforsegling på en vei ved University of California, Davis i 2013.
**Asfaltforsegling** (engelsk *sealcoating*) er en prosess hvor man påfører et beskyttende belegg på asfalt.

Effekten til asfaltforseglere er omdiskutert. Asfaltforsegling blir markedsført med at den øker levetiden på asfalten, men det er ikke noen uavhengig forskning som beviser disse påstandene. Asfaltforsegling kan også gjøre asfalten glattere og påvirke miljøet.

Typer
-----

I hovedsak er det tre typer asfalltforseglere. De er vanligvis kjent som steinkulltjære-basert, asfalt-basert, og petroleum-basert. Disse forseglingene har ulike egenskaper, og levetiden til en behandling er typisk 1 til 5 år. Steinkulltjære-baserte forseglere er tøffest og varer lengst, men regnes også som mest skadelig for miljøet.

Påføring
--------

For påføring bør asfalten være helt ren og tørr slik at forseglingen hefter bedre mot underlaget. Dette kan gjøres med kosting eller løvblåsere. Dårlig forarbeid kan gjøre at forseglingen ikke fester seg skikkelig. Påføringen kan gjøres med for hånd med spray eller kost, eller ved hjelp av spesialiserte maskiner. Forsegleren må oprørers kontinuerlig for å holde konsistensen. Det påføres som regel to strøk. Etter påføring må belegget herde i 24 til 48 timer før biler kan kjøre på overflaten. Mengden forsegler som trengs ligger gjerne rundt 1.5 liter kvadratmeter per liter per lag.

Påvirkning på miljøet
---------------------

Det har være uttrykt bekymring for hvordan asfaltforseglere påvirker miljøet etterhvert som forseglingen slites. Enkelte stater i USA har forbudt bruk av forseglere basert på steinkulltjære med bakgrunn i studier gjort av United States Geological Survey. Bransjeforeningen som representerer alsfaltforseglere i USA har protestert på forskningen og ment at den er feil.

### Polysykliske aromatiske hydrokarboner

Noen studier tyder på at tjærebaserte foreselgere er en betydelig bidragsyter til økte nivåer av polysykliske aromatiske hydrokarboner i bekker og bunnmiljøet i innsjøer, og at bruken av asfaltforseglere kan være en betydelig faktor. Med bakgrunn i dette har enkelte kommuner i USA forbudt dette materialet. De samme studiene tyder på at materialet kan være skadelig å innta ved svelging før forseglingen har herdet eller som støv etter at den har herdet. Tjærebaserte forseglere er også kjent for å påvirke fisk og andre dyr som lever i vann.

Se også
-------

* Bitumen

Referanser
----------

1. ↑  «coal-tar - U.S. Geological Survey Search Results». U.S. Geological Survey. Besøkt 14. juli 2015.
2. ↑  «Actions to Restrict or Discontinue the Use of Coal Tar-Based Sealants in the United States». Pca.state.mn.us. Besøkt 5. oktober 2014.
Portal: Alternativ behandling

EFT-punkt hvor terapeuten kan banke
**Emotional Freedom Techniques** (EFT) er en variant av den alternative behandlingsmetoden tankefeltterapi (TFT) som låner enkelte prinsipper fra andre alternative filosofier, herunder akupunktur og nevrolingvistisk programmering (NLP).

Ved behandling med EFT vil terapeuten banke med fingertuppene på det som oppfattes å være meridianenes endepunkter for på denne måten å løse opp årsakene til somatisk og psykisk sykdom.

Prinsippene som EFT er tuftet på står i motsetning til grunnleggende viten om biologi. Det foreligger heller ingen pålitelig vitenskapelig dokumentasjon på effekt av behandlingen utover placeboeffekt eller effekt som følge av terapeutisk oppmerksomhet.

Referanser
----------

1. ↑  Tankefeltterapi (TFT) Arkivert 23. desember 2015 hos Wayback Machine. NIFAB
2. ↑  Craig, G (udatert). *EFT Manual* (PDF). Arkivert fra originalen (pdf) Bruk av `|arkiv_url=` krever at `|arkivdato=` også er angitt (hjelp).  «Arkivert kopi» (PDF). Arkivert fra originalen (PDF) 3. mars 2016. Besøkt 23. desember 2015.
3. ↑  Bakker, Gary M. (november 2013). «The current status of energy psychology: Extraordinary claims with less than ordinary evidence». *Clinical Psychologist*. 17 (3): 91–99. doi:10.1111/cp.12020.
4. ↑  The efficacy of acupoint stimulation in the treatment of psychological distress: A meta-analysis. Journal of Behavior Therapy and Experimental Psychiatry 2015 Sep;48:140-8.
**Chipping Norton** (lokalt kjent som *Chippy*) er en markedsby og verdslig sogn i høydeområdet Cotswolds i det administrative distriktet West Oxfordshire i Oxfordshire i England. Den er den høyest beliggende byen i grevskapet, og er mye besøkt av turister som skal til Cotswolds. Det ligger 19 km sørvest for Banbury og 29 km nordvest Oxford. I henhold til folketellingen i 2011 har sognet en befolkning på 6 337 innbyggere.

Historie
--------

Steinsirkelen Rollright Stones rundt 4 km nord for Chipping Norton indikerer menneskelig aktivitet i steinalderen i dette området, mellom 3000- til 2000-tallet f.Kr. Det er to sett steinsirkler. Bare Stonehenge og Avebury regnes som viktigere eksempler på denne typen fornminner.

Byens navn, Chipping Norton, har betydningen «marked i nordbyen», med «Chipping», fra angelsaksisk *cēping*, i betydningen marked. Chipping Norton begynte som en liten bosetning ved foten av en ås hvor normannerne på siste halvdel av 1000-tallet reiste en festning av typen motte-and-bailey. Kun jordverket gjenstår av festningen. I middelalderen var Cotswolds et av de rikeste områdene i England på grunn av den store ullproduksjonen, og Chipping Norton vokste kraftig på grunn av dette. Mange middelalderbygninger er bevart i sentrum, mellom bygninger fra 1700-tallet og senere.

Den beryktede landeveisrøveren James Hird ble født i byen i 1616. Han ble henrettet for høyforræderi i 1652.

Etter den industrielle revolusjon etablerte William Bliss en moderne tekstilindustri i Chipping Norton. Møllen som han bygde i 1872 er et viktig landemerke. Den ble nedlagt så sent som i 1980, og har siden blitt gjort om til et luksushotell.

Referanser
----------

1. ↑  «Area: Chipping Norton (Parish): Key Figures for 2011 Census: Key Statistics» Arkivert 17. november 2015 hos Wayback Machine.. Neighbourhood Statistics. *Office for National Statistics*
2. ↑  Fagan, Brian M. (2006): *From Stonehenge to Samarkand: an anthology of archaeological travel writing*, Oxford University Press, s. 6
3. ↑  «Chipping Norton» Arkivert 3. mars 2016 hos Wayback Machine. *OXTowns*

Litteratur
----------

* Sherwood, Jennifer; Pevsner, Nikolaus (1974): *Oxfordshire. The Buildings of England*. Harmondsworth: Books Penguin, ISBN 0-14-071045-0, s. 536–541
* Volkin, Michael, red. (2000): *Nuffield Advanced Chemistry Students Book*. London: Longman. ISBN 0-582-32835-7.

Eksterne lenker
---------------

* Offisielt nettsted Rediger på Wikidata

* (en) Chipping Norton, Oxfordshire – kategori av bilder, video eller lyd på Commons Rediger på Wikidata

 Chipping Norton hos Wikivoyage

* Offisielt nettsted Arkivert 5. mars 2019 hos Wayback Machine.
* Turistinformasjon
* Chipping Norton, artikkel i *Encyclopædia Britannica*, 1911
* Chipping Norton Literary Festival
* Chippy Jazz and Music (CJAM) festival Arkivert 7. august 2019 hos Wayback Machine.
* Chipping Norton i Open Directory Project

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** GND **·** LCCN **·** GeoNames **·** GeoNames **·** BBC Things **·** MusicBrainz
 |
**Asgrim Ketilsson** (eller **Åsgrim Ketilsson**, norrønt: *Ásgrímr Ketilsson*) var en islandsk skald i siste halvdel av 1100-tallet. Han kom fra *Fljót* ved Skagafjorden i det nordlige Island, hvor hans bror var «gode» (prest). Ifølge *Skáldatal* skrev han et hyldningsdikt til kong Sverre, og har derfor sannsynligvis tilhørt kongens hird. Av hans dikt er bare en halv strofe bevart. Den er inkludert i Snorre Sturlasons *Skaldskaparmål*, fordi Snorre ønsket å ta med Asgrims interessante kjenning for "vinter" ("«orms trega»"). Ettersom den halve strofen sier at kongen om vinteren bodde i Trondheim, har det vært antatt at fragmentet er avledet fra et nå tapt Sverre-dikt.

Strofen lyder:

*Siggœðir vas síðan*
*seimǫrr í Þrándheimi*
*(þjóð veit þínar íðir)*
*þann orms trega (sannar).*
Verset parafrasert av Finnur Jónsson: *«Den gavmilde kriger var siden den vinter i Trondhjem; folk kender dine sande bedrifter.»*

Asgrim er nevnt i den islandske skaldeoversikten Skáldatal fra tidlig i det 14. århundre som en av kong Sverres skalder.

Referanser
----------

1. ↑  Skáldskaparmál, kap. 37 i Guðni Jónssons gjengivelse. Dette avsnittet er ikke tatt med i den norske oversettelsen i «Norrøne bokverk» nr. 42 fra Det norske samlaget (1973)
2. ↑  Finnur Jónsson, *Den oldnorske og oldislandske litteratur historie*[*død lenke*]
3. ↑  Skáldatal, Heimskringla.no

Eksterne lenker
---------------

* Scaldic Poetry, Ásgrimr Ketilsson
* Finnur Jónsson, *Den oldnorske og oldislandske litteratur historie* , II, København, 1898, side 76f.
* Ásgrímr Ketilsson *kvæði um Sverri konge*[*død lenke*]
**Emory University School of Law** (også kalt **Emory Law** eller **ELS**) er det juridiske fakultetet ved Emory University, et privat forskningsuniversitet i USA. Det blir rangert som nr. 22 blant de juridiske fakultetene av U.S. News & World Report og regnes som et «first tier» juridisk fakultet. Det er også blant de juridiske fakultetene med høyest skolepenger (høyere enn Harvard). I 2007-2008 lå inntaksprosenten på 23% av søkerne.

Emory Law er kjent for sin offensive mangfoldspolitikk, med nesten 50 % kvinnelige studenter og rundt 32 % studenter fra underrepresenterte grupper. Ca. 60 % av studentene kommer fra utenfor det sørøstlige USA (hvor Emory ligger).. Emory Law har nasjonalt og internasjonalt ledende forskningsmiljøer innen konkursrett, miljørett, feministisk rettsteori, opphavsrett, folkerett og forholdet mellom rett og religion.

Referanser
----------

1. ↑  «Best Graduate Schools – Law – U.S. News & World Report». Arkivert fra originalen 1. januar 2011. Besøkt 15. november 2010.

Eksterne lenker
---------------

* Emory Law

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NKC **·** GeoNames
 |
**Rasheed Masood** (hindi: रशीद मसूद; født 15. august 1947 i Saharanpur i Uttar Pradesh i India, død 5. oktober 2020 i Roorkee i Uttarakhand) var en indisk politiker.

Rasheed Masood ble født på den samme dag som det selvstendige India ble opprettet, ved at Britisk Indias deling ble offisielt virkeliggjort.

Han var medlem av Kongresspartiet og var medlem av Lok Sabha fra 1977 til 1984, fra 1989 til 1996, og så fra 2004 til 2009. Han var også medlem av Rajya Sabha (overhuset) frem til han ble diskvalifisert i 2013.

I 1990 var han Indias helseminister.

I 2013 ble Rasheed Masood kjent skyldig i korrupsjon og andre lovbrudd. Han ble funnet skyldig i bedragersk nominering av uverdige kandidater til studieplasser. Dommen ble utmålt til fire års fengsel. En følgevirkning vat at han ble diskvalifisert fra det indiske parlament. Han ble med dette det første folkevalgte parlamentsmedlem som ble slik diskvalifisert i Indias historie. Kongresspartiet fratok ham samridig hans partimedlemskap.

Masood døde 5. oktober 2020 på et sykehus i Roorkee i Uttarakhand av covid-19 i en alder av 73 år.

Referanser
----------

1. ↑  «RS MP Rashid Masood found guilty in MBBS seat allocation case». *IBM*. 19. september 2013. Arkivert fra originalen 22. september 2013. Besøkt 30. september 2013.
2. ↑  «Medical admission scam: Rasheed Masood gets 4 years in jail». *Hindustan Times*. 1. oktober 2013. Arkivert fra originalen 1. oktober 2013. Besøkt 1. oktober 2013.
3. ↑  «Congress's Rasheed Masood jailed for 4 years in MBBS seat scam, loses RS seat». *CNN IBN*. 1. oktober 2013. Arkivert fra originalen 1. oktober 2013. Besøkt 1. oktober 2013.
4. ↑  Former Union Minister Rasheed Masood Passes Away
**Chris Claremont** (født 25. eller 30. november 1950 i London, England) er en amerikansk forfatter, vesentlig innen tegneserier. Han er mest kjent for sitt arbeid på superheltserien X-Men som han skrev i over 17 år, lenger enn noen annen (94-279, 381-389, 444-473). I tillegg til den regulære *X-Men*-serien har Claremont også skrevet mange av seriens spin-offs, som New Mutants, *Excalibur* og Wolverine.

I 1995 lanserte Claremont sin egen superheltgruppe *Sovereign Seven* for DC Comics. Serien ble bare en måtelig suksess og gikk inn etter 36 numre. Av andre serier han har skrevet kan nevnes *Marvel Team Up*, Aliens vs. Predator: *Deadliest of the Species*, *John Carter*, *Wild C.A.T.S.*, *Spider Woman*, *Captain Britain* og Star Trek. Claremonts historier kjennetegnes ved sin ordrikdom, sterke kvinneskikkelser og langsiktig plotting.

Claremont har også skrevet science fictionromanene *First Flight* (1987), *Grounded* (1991) og *Sundowner* (1994) samt fantasyromanserien Chronicles of the Shadow War (med George Lucas).

Referanser
----------

1. ↑   www.comic-con.org, besøkt 28. juli 2021[Hentet fra Wikidata]
2. ↑   www.comic-con.org, besøkt 3. september 2021[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Chris Claremont – kategori av bilder, video eller lyd på Commons Rediger på Wikidata
* (en) Chris Claremont på Internet Movie Database Rediger på Wikidata

* (en) Chris Claremont hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE
 |
**Chris Clough** (født 9. mars 1951 i Harrogate i Yorkshire i England) er en regissør og produsent.

Clough studerte engelsk litteratur ved Leeds University. Han valge å gå på denne skolen fordi de hadde TV-studio tilgjengelig for studenter. Han brukte materialet han laget der for å søke på jobb og etter endt utdannelse fikk han jobb som forsker hos Granda Television. Han gikk over til å jobbe som freelancer i 1982 og i dette tiåret regisserte han blant annet episoder av TV-seriene *Brookside* og *EastEnders*.

Da Clough jobbet på *EastEnders*, ble han kjent med en av regissørassistentene, Gary Downie, som også hadde jobbet på *Doctor Who*. Clough fikk et intervju med daværende produsent av denne serien, John Nathan-Turner, og han fikk jobben med å regissere totalt seks episoder: *Terror of the Vervoids*, *The Ultimate Foe*, *Delta and the Bannermen*, *Dragonfire*, *The Happiness Patrol* og *Silver Nemesis*.

I 1990-årene regisserte Clough flere episoder av politiserien *The Bill*. I andre halvdel av tiåret gikk han over til å jobbe som produsent. Han produserte *The Bill* i to år før han gikk over til andre serier. Han har produsert blant annet *Ballykissangel*, *Black Cab* og *The Ghost Squad*.

Kilder
------

* Doctor Who Magazine (1995). «The Fantasy Factory». *Doctor Who Magazine* (231): 40–43.

Eksterne lenker
---------------

* (en) Chris Clough på Internet Movie Database Rediger på Wikidata

* (en) Chris Clough hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**John Wikström** (født 1903, død 5. februar 1991) var en svensk langrennsløper, orienteringsløper og syklist som konkurrerte på 1920- og 1930-tallet. Han representerte Luleå SK, IF Thor, Fyrishovs SK (de to siste ligger i Uppsala), samt Stigfinnarna (Stockholm). I orientering representerte han Sanderby SK.

Johns bror, Helge Wikström var også en merittert langrenns- og orienteringsløper, med deltakelse i 2 ski-VM og 2 SM-gull. En annen svensk langrennsløper med samme etternavn, Axel Wikström var derimot ikke i slekt med John og Helge.

Meritter
--------

* Ski-VM 1927
	+ sølv på 50 km
	+ 4.-plass på 18 km
* Ski-VM 1934
	+ 5.-plass på 50 km

Han deltok i Vasaloppet mange ganger, men vant aldri. Fra 1926 har han likevel en imponerende rekke med plasseringer: 4-2-21-7-6-18-2-4-8. Han vant også 3 lagseire i Vasaloppet, for Luleå SK.

I SM 1926 vant han 30 km, et halvt sekund foran Sven Utterström. Samme år kom han på 5.-plass i Nordiska spelen, en konkurranse som ble arrangert i perioden 1901 og 1926.

Han var med og vant orienteringsstafetten Budkavle i 1931, der begge brødrene Wikström deltok. Seierstiden var 19t 17m 15s, hele 1 time og 38 minutter før neste lag.

Som elitesyklist har han ingen spesielle meritter, men en 7.-plass på Mälaren Rundt er respektabelt.

Han begynte også litt med skyting i voksen alder.

Referanser
----------

1. 1 2   Sveriges dödbok 1860–2016, avsnitt, vers eller paragraf Vikström, John 19030521-9099, oppført som Vikström, John[Hentet fra Wikidata]

Eksterne lenker
---------------

* (en) John Wikström – FIS (langrenn) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Honningknoppurt** er en flerårig urt i kurvblomstfamilien.

Den hører til de klassiske bondehageplantene og ble innført i Norge på 1800-tallet. Honningknoppurt er første gang nevnt i norsk hagebrukslitteratur i 1873, men til England kom den allerede i 1596. Artsepitetet *montanus* viser til den vokser vilt i fjellene i Mellom- og Sør-Europa.

Planten er en takknemlig og villig prydplante som sprer seg med underjordiske tæger. Den er meget hardfør og kommer opprinnelig fra fjellområdene i Mellom-Europa. Arten er lite næringskrevende, og den blomstrer fra juli til august. Hvis planten skjæres ned etter første blomstring, kan den rekke å blomstre to ganger i løpet av en sommer.

Den blir opptil 80 cm høy og danner tuer med særegne blå kornblomst-liknende blomster. Blomstene har en deilig duft og honningknoppurt er en meget populær blomst blant humler, bier og sommerfugler. Den står ofte igjen på tuftene etter fraflyttede hus og var en populær prydplante i gamle dager.

Det finnes også en hvitblomstret kultivar av honningknoppurt, *Centaurea montana* 'Alba'.

Honningknoppurt er vanlig forvillet i hele Norge. Den koloniserer forlatte enger, vei- og jernbanekanter, og spesielt skogkanter. Arten kan etablere seg i mange skogtyper fra høgstaudebjørkeskog i nord til edelløvskog i sør. Den fortrenger i liten til moderat grad andre arter. I Fremmedartslista 2018 er honningknoppurt vurdert som *høy risiko* på grunn av stort invasjonspotensial og liten økologisk effekt.

Artsdatabanken skiller honningknoppurt og noen nærstående arter ut i ei egen kornblomslekt *Cyanus*. Det vitenskapelige navnet blir da *Cyanus montanus*. Internasjonalt er det likevel vanligst å regne *Cyanus* som ei underslekt av knoppurtslekta *Centaurea* slik at det vitenskapelige navnet er *Centaurea montana*.

Referanser
----------

1. ↑  Smith, Archibald William (1997): *A Gardener's Handbook of Plant Names: Their Meanings and Origins*, Courier Corporation, s. 239
2. ↑  «Honningknoppurt *Cyanus montanus*». *Fremmedartsbasen 2018*. Artsdatabanken. Besøkt 26. januar 2020.

Eksterne lenker
---------------

Nærbilde av blomst.
* (en) *Honningknoppurt* i Encyclopedia of Life Rediger på Wikidata

* (en) *Honningknoppurt* i Global Biodiversity Information Facility Rediger på Wikidata

* (sv) *Honningknoppurt* hos Dyntaxa Rediger på Wikidata

* (en) *Honningknoppurt* hos ITIS Rediger på Wikidata

* (en) *Honningknoppurt* hos NCBI Rediger på Wikidata

* (en) *Honningknoppurt* hos The International Plant Names Index Rediger på Wikidata

* (en) *Honningknoppurt* hos Tropicos Rediger på Wikidata

* (en) *Kategori:Centaurea montana* – bilder, video eller lyd på Wikimedia Commons Rediger på Wikidata

* (en) *Centaurea montana* – galleri av bilder, video eller lyd på Wikimedia Commons Rediger på Wikidata

* *Centaurea montana* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Chris Couch** (født 1. mai 1973 i Fort Lauderdale i Florida) er en amerikansk profesjonell golfspiller. Han ble profesjonell i 1995. Siden har han vekselvis spilt på Nationwide Tour og PGA-touren – på sistnevnte tour første gang i 2004 og på nytt igjen i 2006. Dette året vant han sin første PGA-turnering, Zurich Classic of New Orleans, og er dermed kvalifisert for de to neste sesongene. På Nationwide-touren har han vunnet fem ganger.

Under dag tre av Zurich Classic of New Orleans i 2006 ble Couch historisk da han som første spiller noensinne klarte å avansere fra siste- til førsteplass i løpet av én runde. Etter to 70-runder lå han på cut-grensen, men han brukte 64 slag på den tredje runden og ledet dermed ett slag foran Charles Howell III og Joe Durant. Med en 65-runde siste dag beholdt han ledelsen og vant med ett slag foran Howell og Fred Funk.

Meritter
--------

### Seire på PGA-touren

* 2006: Zurich Classic of New Orleans

### Seire på Nationwide Tour

* 2005: Rheem Classic Pres'd by Times Record; LaSalle Bank Open
* 2003: Oregon Classic; Nationwide Tour Championship
* 2001: BUY.COM Florida Classic

Eksterne lenker
---------------

* (en) Chris Couch – PGA-touren Rediger på Wikidata

* (en) Chris Couch – Verdensrankingen Rediger på Wikidata

Portal: Golf
**Carl Ferdinand Gjerdrum** (født 9. april 1898, død 9. februar 1945) var en norsk jurist. Han var motstandsmann under andre verdenskrig og ble henrettet av den tyske okkupasjonsmakten på Akershus festning som represalier etter likvideringen av politigeneral Karl Marthinsen.

Han var født i Kristiania og sønn av Albert Gjerdrum and Olivia Kloumann. Han var grandnevø av Jørgen og Otto Gjerdrum og oldebarn av Ole Gjerdrum.

Gjerdrum var en jurist og advokat med møterett for Høyesterett, slik som sin far.

Under okkupasjonen av Norge var Gjerdrum involvert i et bredt spekter av arbeid for motstandsbevegelsen. Han forsynte motstandsfolk med falske pass og hjalp dem over grensen til Sverige, han var involvert i etterretningsinnhenting, illegale aviser og med avdekking av norske angivere. Da politigeneral Karl Marthinsen ble likvidert av motstandsbevegelsen 8. februar 1945, ble Gjerdrum arrestert sammen med 33 andre, inkludert Kaare Sundby, Haakon Sæthre og Jon Vislie. Carl Ferdinand Gjerdrum ble skutt på retterstedet på Akershus festning 9. februar 1945.

Referanser
----------

1. 1 2 3  Ording, Arne (1949). *Våre falne 1939-1945*. 1. Oslo: Grøndahl. s. 688. Arkivert fra originalen 1. april 2012. Besøkt 29. oktober 2011.
2. ↑  Wold, Dag. «Jørgen Gjerdrum». I Helle, Knut. *Norsk biografisk leksikon*. Oslo: Kunnskapsforlaget.
3. ↑  Ringdal, Nils Johan (1995). «Marthinsen, Karl A». I Dahl, Hans Fredrik. *Norsk krigsleksikon 1940-45*. Oslo: Cappelen.
4. ↑  Ottosen, Kristian, red. (2004). *Nordmenn i fangenskap 1940–1945* (2nd utg.). Oslo: Universitetsforlaget. s. 237. ISBN 82-15-00288-9.

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Fangeregisteret **·** Våre falne

 |

Portal: Andre verdenskrig
Turpin(til høyre) og løytnant John Rodgers ( 1912) Rodgers navn er feilstavet på bildet. Navnene på bildet er merket til feil mann. 
**James Clifford Turpin** (født 6. mai 1886, død januar 1966) var en amerikansk luftfartspioner som fløy med Wright Exhibition Team.

Han studerte et år ved Purdue University 1908. Tok deretter flysertifikat og begynte hos Wrights i 1910, fløy oppvisninger over hele landet. Gruppen ble oppløst i 1911. I mai 1912 leide Turpin en Wright Modell C og fløy sitt eget Show. Mens han fløy fra Seattle stadion sneiet Turpin's en Bardn å unngå en å treffe en kameramann, og kom til å svinge inn mot en tribune,drepte en tilskuer. Etter at hans flygende partner, Phil Parmalee omkom i Yakima, Washington sluttet Turpin å fly. 

Han døde i januar 1966. Han ble gravlagt i Lothrop Hill Cemetery i Barnstable, Massachusetts. Turpin etterlot seg en datter.

Referanser
----------

1. ↑  *Air & Space*. April 2008.  Manglende eller tom `|tittel=` (hjelp)
2. ↑   .  Manglende eller tom `|tittel=` (hjelp)
3. ↑  EarlyAviators.com: *James Clifford Turpin*

Eksterne lenker
---------------

* (en) James Clifford Turpin hos Find a Grave
* Washington ' s første flyet dødsulykke skjer på Enger Race Track i Georgetown på Mai 30, 1912.
**Earlsfield** er et område i Wandsworth i London, England. Det er en typisk forstad til London, som for det meste består av boliger, butikker og noe lett industri. Den er nokså ukjent i forhold til stedene omkring, som Tooting, Clapham, Balham og Battersea. Livet er derfor nokså fredelig i Earlsfield, samtidig som stedet ligger nær storbyen. Stedet er dominert av viktorianske rekkehus med en hovedgate med butikker, barer og restauranter mellom gatene Garratt Lane, Allfarthing Lane, og Burntwood Lane.

I henhold til folketellingen av 2001 hadde Earlsfield en befolkning på 12 903 innbyggere, noe som hadde økt til 15 448 innbyggere ved den tilsvarende folketellingen for 2011.

Toponymi
--------

Stedets historie går ikke så langt tilbake, da Earlsfield oppsto rundt jernbanestasjonen som ble åpner der i april 1884. Navnet betyr bokstavelig «land eid av en jarl». Dette landområdet var eid av jarl Spencer, en av forfedrene til Diana, prinsesse av Wales, som het Diana Frances Spencer før hun ble gift inn i det britiske kongehuset. En annen forklaring på det samme er at stedsnavnet refererer direkte til et herregård ved navn Earlsfield rett sør for Allfarthing. Huset ble revet allerede på 1860-tallet. Herregård fikk navn etter familienavnet til hustruens av godseieren, og da det meste av området var en åpne marker, ble dette til Earlsfield. Godseierens navn skal ha vært Davis og var grunnleggeren av det første utbyggingen av bolig hus i området.

Referanser
----------

1. ↑  Ahluwalia, Ravneet: «Earlsfield - Southern perks, lower price», *The London Paper*, arkivert fra originalen den 23. september 2009
2. ↑   2001 Census - Key Statistics Arkivert 22. juni 2011 hos Wayback Machine. *Neighbourhood Statistics*, 9. November 2004
3. ↑   Census Information Scheme (2012): «2011 Census Ward Population Estimates» Arkivert 22. februar 2014 hos Wayback Machine. *Greater London Authority*.
4. ↑   «Place names of the area» Arkivert 21. mars 2012 hos Wayback Machine. *Domesday Reloaded*, BBC
5. ↑   «Earlsfield», *Wandsworth Historical Society*
6. ↑  «Brief History of Earlsfield» Arkivert 12. februar 2017 hos Wayback Machine. *Craigie*

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames
 |
**Earls Court** (direkte oversettelse: «jarlesetet») er et område i bydelen Kensington and Chelsea vest i sentrale London. Det ligger mellom South Kensington og Hammersmith, med Old Brompton Road som en hovedveg gjennom området. Earls Court Exhibition Centre var et av de største innendørsarenaer i England og et populært sted for å arrangere konserter fram til det ble stengt i 2014. Det ble stengt for å kunne demonteres og deretter for å gjøre plass til nye boliger.

Historie
--------

Navnet kommer fra jarlen av Warwick og Holland, som eide grunnen og hadde en herregård her. Området var tidligere en landbruksområde, dekket med grønne marker og gårdsbruk. Den angelsaksiske *thegn* (høvding) Edwin holdt herredømmet over området før den normanniske erobringen i 1066. I over 500 år var landet, deler av den gamle herregården Kensington, under herredømmet til familien Vere, jarlene av Oxford, og etterkommerne av Aubrey de Vere, som holdt herregården på vegne av Geoffrey de Montbray, biskop av Coutances, i henhold til *Domesday Book* av 1086. Ved 1095 hadde eierskapet blitt endret og de Vere administrerte eiendom direkte for kongen. En kirke hadde blitt bygget her ved 1104. jarlene holdt deres herregårdshoff der Old Manor Yard er nå, rett ved stasjonen til Londons undergrunnsbane. Earl's Court Farm er synbar på Greenwoods kart over London fra 1827.

Stedet begynte å bli bymessig utbygd med åpninga av Metropolitan District Railway i 1869, og fra 1880-åra og utover vokste dagens bebyggelse fram, med sine store leiegårder for Londons middelklasse. I løpet av 1900-tallet ble mange av leiegårdene omgjort til billige hoteller og herberger, noe som stadig preger Earls Court.

Etter krigen fikk Earls Court et betydelig tilsig av utenlandsstudenter, særlig fra Australia. Earls Court har også lenge vært et boligstrøk som har tiltrukket seg mannlige homoseksuelle.

Earls Court framstår som et noe nedslitt område på vestkanten, med billige puber, hoteller og butikker, og sterkt plaga av biltrafikk. Earls Courts mest ruvende bygg er Earls Court Exhibition Centre, en messe- og utstillingshall fra 1930-tallet, som også har blitt brukt til store konserter. Denne arenaen ble stengt i desember 2014, og siden revet for å gi plass til boligblokker.

Referanser
----------

1. ↑  Mayor of London (2008): «Map 5G.1 - Central Activities Zone», London Plan. Greater London Authority. Arkivert fra originalen den 28. mai 2014
2. 1 2  Riley-Smith, Ben (21. november 2012): «Earls Court Exhibition Centre to be demolished and replaced with thousands of new homes», *Independant*
3. ↑  Page, William (1909): *Victoria County History of England, Middlesex*, bind I London, s. 116-117.
4. ↑  Thames, Richard (2000): *Earl's Court and Brompton Past*. London: Historical Publications

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** BBC Things **·** MusicBrainz
 |
**Rautaperäjärvi** (enaresamisk: *Ryevdipohjävri*, nordsamisk: *Ruovdebogijávri*) er en innsjø i Enare kommune i Finland. Den ligger fem kilometer sørvest for Sevettijärvi. Sjøen har utløp mot nord til Rautaperänjoki, som er en del av hovedvannstrengen til Kuosnajoki, ei sideelv til Neidenelva. Rautaperäjärvi er den nordligste av en rekke av innsjøer som ligger på praktisk talt samme høyde og strekker seg 17 kilometer sørvestover til Kuosnajärvi.

Innsjøen har tilløp fra Mihkalijärvi, som ligger bare 20 cm høyere. De to innsjøene er forbundet med to korte elver, en på hver side av øya Ryevdipohsálui. Øst i Rautaperäjärvi ligger en esker, som danner en kjede av øyer, nes og halvøyer parallelt med østbredden av sjøen.

Regionalvei 971 følger østsida av sjøen.

Referanser
----------

1. ↑  «Rautaperäjärvi». *jarviwiki.fi*. Finlands miljöcentral. Besøkt 9. januar 2018.
2. 1 2  «Karttapaikka / Kartplatsen». Lantmäteriverket. Besøkt 9. januar 2018.

|  |  |
| --- | --- |
| Oppslagsverk/autoritetsdata | GeoNames
 |
**Mads Vinding** (født 7. desember 1948 i København) er en dansk jazzmusiker (kontrabass), kjent for sine egne orkestre, samt å ha medvirket på over 600 utgivelser[].

Vinding er en «første generasjons» bassist etter bass-legenden Niels-Henning Ørsted Pedersen og en av de få (ved siden av Jesper Lundgaard) som klarte å tilegne seg og forstå dennes fabelaktige tekniske nyvinninger på kontrabassen.[] Han ble tidlig med i Montmartre Jazzhus i København, der han i 1970 opptrådte med Dexter Gordon. På 1970-tallet ga han ut med en rekke skandinaviske jazzmusikere som Svend Asmussen (*Resource*, 1974), Sylvia Vrethammer (*Stardust and sunshine*, 1975; *Chateau Sylvia*, 1979), Rune Gustafsson (*Move*, 1975).

Etterhvert har han spilt med en rekke internasjonale storheter som Herbie Hancock, Wayne Shorter, Johnny Griffin, Gerry Mulligan, Hank Jones, Stan Getz, Kenny Drew, Bob Brookmeyer, Toots Thielemans, Gary Burton og Clark Terry.
På 1990-tallet var han med i Svend Asmussens kvartett, samt utgivelser
med organisten Kjell Öhman. Han spilte med norske Magni Wentzel på hennes
*Turn out the stars* (Hot Club Records, 1995).
På Oslo Jazzfestival 2002 opptrådte Vinding i trio med norske Nils-Olav Johansen gitar og John Pål Inderberg saksofon.

Hans egen Trio ble etablert i 1997, med Enrico Pieranunzi piano og Alex Riel trommer. Trioen ga ut *The Kingdom where nobody dies* (Stunt Records, 1997) som ble beste danske jazz-CD samme året og året etter rangerte høyest på JazzTimes' rangeringer.[] Med Roger Kellaway piano, ga de ut *Daddio Don* (Stunt Records, 1998). Carsten Dahl erstattet Pieranunzi på piano, og deltok på trioens *Six hands, three minds, one heart* som er live fra Copenhagen Jazzhouse (Stunt Records, 2000). De besøkte bl.a. Moldejazz 2002. 

Han har med Frans Bak bidratt på over 400 barnekonserter (1996–).[]

Med Jesper Lundgaard ga han ut *Two basses* (2002), med Jacob Fischer kom *Over the rainbow* (Cope Records, 2002). Han opptrer også musiserende i filmene *En kærlighedshistorie* (2001) og *Between a smile and a tear* (2005).

Vinding har mottatt Ben Webster-prisen 1982, Palæ's Jazz Pris 1997 og en rekke Grammys.

Referanser
----------

1. ↑   Gemeinsame Normdatei, besøkt 4. mai 2014[Hentet fra Wikidata]
2. ↑   Gemeinsame Normdatei, besøkt 16. desember 2014[Hentet fra Wikidata]

Eksterne lenker
---------------

* (en) Mads Vinding på Internet Movie Database Rediger på Wikidata

* (da) Mads Vinding på Filmdatabasen Rediger på Wikidata
* (en) Mads Vinding på Discogs Rediger på Wikidata

* (en) Mads Vinding på MusicBrainz Rediger på Wikidata

* (en) Mads Vinding på Songkick Rediger på Wikidata

* (en) Mads Vinding på AllMusic Rediger på Wikidata

  

Portaler: Danmark | Jazz

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs **·** AllMusic
 |
**Michael Moran** (født 4. mars 1948 i Leeds i West Yorkshire i England) er en engelsk keyboardist, sanger, låtskriver og plateprodusent.

Bakgrunn
--------

Moran studerte ved Royal College of Music i London før han startet en karriere som studiomusiker, låtskriver og arrangør. Blant annet skrev han musikk for flere filmproduksjoner av Handmade Films, blant andre *Time Bandits* (1981), *The Missionary* (1982) og *Water* (1985). Han spilte også sammen med Ian Gillan Band.

I 1977 steg han selv ut i rampelyset som sanger da han sammen med Lynsey de Paul representerte Storbritannia i Eurovision Song Contest på hjemmebane i London. Med bidraget «Rock Bottom» endte de på andreplass, like bak franske Marie Myriam og «L'oiseau et l'enfant». Det britiske bidraget ble en stor hit og gikk inn på hitlister i hele Europa, inkludert norske VG-lista.

De Paul og Moran skrev senere en rekke sanger sammen, blant andre «Let Your Body Go Downtown», som Martyn Ford Orchestra fikk en hit med, og «Going to a Disco», «Without You» og «Now and Then». Sangene ble også utgitt på de Pauls album *Tigers and Fireflies* og *Just a Little Time*.

Moran var en årrekke musikalsk leder for britiske ITVs barneshow *Get It Together*. Han skrev senere et nytt bidrag til den britiske finalen foran Eurovision Song Contest i 1990, men endte på femteplass i den britiske finalen.

Han har arbeidet med medlemmer av Queen, Ozzy Osbourne, Nicko McBrain og George Harrison. Moran har også vært med på å jobbe frem albumet *Barcelona*, et musikalsk samarbeid mellom Freddie Mercury og operasangeren Montserrat Caballé, utgitt i 1988. Han produserte *The Queen Album* (1988), *Piaf* (1994) and *Essential Musicals* (2006) for Elaine Paige.

Referanser
----------

1. ↑   Gemeinsame Normdatei, besøkt 12. mai 2014[Hentet fra Wikidata]
2. ↑   Social Networks and Archival Context, oppført som Mike Moran (music producer), SNAC Ark-ID w6x95b8x, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 22. desember 2014[Hentet fra Wikidata]
4. ↑  Roberts, David (2006). *British Hit Singles & Albums* (19. utg.). London: Guinness World Records Limited. s. 208. ISBN 1-904994-10-5.

Eksterne lenker
---------------

* (en) Mike Moran på Internet Movie Database Rediger på Wikidata

* (da) Mike Moran på Filmdatabasen Rediger på Wikidata

* (en) Mike Moran hos The Movie Database Rediger på Wikidata
* (en) Mike Moran på Discogs Rediger på Wikidata

* (en) Mike Moran på MusicBrainz Rediger på Wikidata

* (en) Mike Moran på Encyclopaedia Metallum Rediger på Wikidata

* (en) Mike Moran på Songkick Rediger på Wikidata

* (en) Mike Moran på Last.fm Rediger på Wikidata

* (en) Mike Moran på AllMusic Rediger på Wikidata

| Utmerkelser og prestasjoner |
| --- |
|
| Forgjenger :**Brotherhood of Manmed «Save Your Kisses for Me»**

 | **Storbritannia i Eurovision Song Contest**1977, med Lynsey de Paul | Etterfølger :**Co-Comed «The Bad Old Days»** |

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** SUDOC **·** NKC **·** MusicBrainz **·** Discogs **·** AllMusic
 |
**Gummo Marx** (født **Milton Marx** 23. oktober 1892 i New York City, død 21. april 1977 i Palm Springs i California) var en av Brødrene Marx. Han jobbet sammen brødrene sine i vaudeville, men forlot scenen under begrunnelsen at han egentlig ikke like å være skuespiller. Dette skjedde *før* brødrene slo igjennom i filmen.

Etter at Gummo forlot scenen gikk han inn i tekstilindustrien, senere slo han seg igjen sammen med broren Zeppo Marx og ledet et teateragentur. Agenturet ble senere solgt og Gummo begynte da å representere sin bror Groucho Marx og TV-showet *The Life of Riley*, som han var med på å utvikle.

Kallenavnet Gummo fikk han på grunn av sin tendens til å snike bak scenen på gummisko uten en lyd og hoppe fram og skremme folk. Under et kortspill fikk alle brødrene navnene sine, Gummo, sammen med Groucho, Chico og Harpo. Således var også navnet Zeppo gitt, ved at det måtte ende med bokstaven O. Navnene fulgte dem resten av livet.

Gummo Marx som var ett år yngre enn sin bror Groucho døde faktisk samme år som ham.

Referanser
----------

1. 1 2   The Peerage, oppført som Milton Marx, The Peerage person ID p24962.htm#i249619, besøkt 9. oktober 2017[Hentet fra Wikidata]
2. ↑   Internet Movie Database, IMDb-nummer nm1221274, besøkt 18. oktober 2015[Hentet fra Wikidata]
3. ↑   The Peerage person ID p24962.htm#i249619, besøkt 7. august 2020[Hentet fra Wikidata]
4. ↑   The Peerage[Hentet fra Wikidata]

Eksterne lenker
---------------

* (en) Gummo Marx på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** ISNI **·** NKC
 |
**Niklas Eriksson** født: 17. februar 1969 i Västervik er en tidligere svensk ishockeyspiller og nå ishockeytrener. Eriksson ble olympisk mester med Sveriges herrelandslag i ishockey under Lillehammer-OL. Han er kanskje mest kjent for og ha spilt i Leksands IF der han var i 17 sesonger og spilte 721 kamper. Dette er klubbrekord, og drakta hans nummer 16 henger i taket på *Tegera arena*. I tillegg til Leksand har Eriksson også spilt én sesong i HIFK i Liiga og tre sesonger i *Bruneck* i Italia.

Eriksson har også en gullmedalje fra U18-EM 1986/1987 og en sølvmedalje fra Juniorverdensmesterskapet i ishockey 1989, der han ble invalgt i *All-Star Team*. Sesongen 2004/2005 fikk Eriksson ikke forlenget kontrakt med Leksand. Han skrev istedenfor kontrakt med *Pustertal Wölfe* i Serie A i ishockey der han spilte to sesonger. Han var hovedtrener for Lillehammer Ishockeyklubb 2012/13 og er fra 2018 hovedtrener for Örebro HK i Sverige.

Personlig informasjon
---------------------

Hans yngre bror Marcus Eriksson spilte for Frisk Tigers.

Referanser
----------

1. ↑  Niklas Erikssons karrierestatistikker hos Eliteprospects

Eksterne lenker
---------------

* (en) Niklas Eriksson – Olympedia Rediger på Wikidata

* (en) Niklas Eriksson – Sports-Reference (OL-resultater – arkivert) Rediger på Wikidata

* (en) Niklas Eriksson – databaseOlympics.com (arkivert) Rediger på Wikidata

* (sv) Niklas Eriksson – Sveriges olympiske komité Rediger på Wikidata

* (en) Niklas Eriksson – Eurohockey.com Rediger på Wikidata

* (en) Niklas Eriksson – Hockeydb.com Rediger på Wikidata

* (en) Niklas Eriksson – Eliteprospects.com Rediger på Wikidata

* (en) Niklas Eriksson – Eliteprospects.com (personale) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Utsikt nedover dalen ved Kårdal og Mjølfjell i bakgrunnen. Bergensbanen til høyre i bildet.
**Raundalen** (trolig av norrønt *hraun* = «nakent fjell») er et dalføre øst i Voss kommune på Vestlandet. Det strekker seg fra Urdland i vest til den møter Upsetedalen i øst ved Gravhalstunnelen. Bergensbanen går igjennom Raundalen, forbi grendene Urdland, Skiple, Reimegrend og Mjølfjell.

Raundalselva løper gjennom dalen til Vossevangen.

Da raundølene tok kristendommen og lot seg døpe nede på Voss, steg de på hjemveien ned i Groæ (= groven) som henter vann fra Singsevatnet, og tvettet for sikkerhets skyld kristendommen av seg. Stedet ble lenge hetende Tvao-groæ (= Tvettegroven).

Se også
-------

* Raundalen kirke

Referanser
----------

1. ↑  Thorsnæs, Geir: «Raundalen» i *Store norske leksikon* på snl.no. Hentet 21. juni 2023 fra
2. ↑  Ragnvald Jørgensen: «Fjellgårder og fjellbønder vestpå», *Den norske turistforenings årbok 1950* (s. 146)

|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister
 |
**Myos Hormos** (gresk: Μυὸς Ὅρμος) var en havn i Rødehavet som ble bygget av ptolemeiene rundt det 3. århundre f.Kr. Etter nylige utgravninger David Peacock og Lucy Blue ved Universitetet i Southampton, antas det at den lå ved dagens Quseir al-Quadim i Egypt. 

Noen av dens hoveddestinasjoner var Indus-deltaet, Muziris og Kathiawar-halvøya i India. Ifølge Strabo (II.5.12), på Augustus' tid, seilte opp til 120 skip hvert år fra Myos Hormos til India:

> Uansett, da Gallus var prefekt i Egypt, fulgte jeg ham opp Nilen så langt som Syene og grensene til kongedømmet Aksum (Etiopia), og jeg lærte at så mange som ett hundre og tjue fartøyer seilte fra Myos Hormos til India, hvor tidligere, under ptolemeiene, bare noen få dro ut for å foreta reisen og fortsette trafikken i indiske varer.
> 
> 
>

Referanser
----------

1. ↑  «The Geography of Strabo published in Vol. I of the Loeb Classical Library edition, 1917» (HTML).

Litteratur
----------

* D. Peacock, «The site of Myos Hormos: the view from space», *Journal of Roman archaeology 6*, 1993, 226-232.
**The Gumball 3000** er et årlig internasjonalt veirally som foregår på offentlig vei med forskjellige ruter rundt hele verden hvert år, som Maximillion Cooper grunnla. The Gumball 3000 ble grunnlagt i 1999 og er en årlig oppføring[*klargjør*] av 120 eksotiske og kraftfulle sportsbiler.[] Imidlertid har flere andre type biler deltatt, for eksempel er politibiler og bobiler blitt sett.[] Rallyet er ikke et alvorlig[*klargjør*] løp i tradisjonell forstand av rallyløp – det er ingen premie for å være raskest eller noen offisiell tidtaking av noe slag. Arrangørene understreker at det ikke er en konkurranse, men kun et billøp for å oppleve verden.

Gumball 3000 har imidlertid mottatt kritikk og er blitt latterliggjort.[] Noen[*hvem?*] mener at løpet bare er en unnskyldning for kjendiser til å kjøre uvørent. Mange deltakere har blitt bøtelagt, fått bilene sine konfiskert eller blitt fengslet for fartsovertredelser. En hendelse i Makedonia i 2007 resulterte i at to personer som ikke var med i løpet omkom. Resten av rallyet ble avlyst.

Eksterne lenker
---------------

* (en) Offisielt nettsted Rediger på Wikidata

* (en) Gumball 3000 – kategori av bilder, video eller lyd på Commons Rediger på Wikidata
* www.gumball3000.com
**Chelicerer** betegner det første paret av munndeler hos gruppen chelicerater, som omfatter edderkoppdyr, havedderkopper og dolkhaler, samt den utdødde gruppen sjøskorpioner. Chelicerene er vanligvis korte og kraftige. Hos for eksempel dolkhaler, skorpioner, vevkjerringer og midd ender chelicerene i en klo, hos dolkhalene er de ganske beinlignende. Hos edderkopper er chelicerene mer eller mindre firkantede og ender i en enkelt, lang giftklo. De aller fleste edderkopper har giftkjertler som ligger inne i cheliceren. Chelicerene brukes mest til å rive opp maten, bortsett fra hos edderkoppene der de har blitt angrepsvåpen. Noen edderkopper bruker dem også til å grave med. Hos edderkoppene kan giftkloa være rettet enten bakover og nedover (Mesothelae, Mygalomorphae og gruppene amblypyger og Uropygi) eller innover mot midten (Araneomorphae). Hos mosskorpioner inneholder chelicerene spinnkjertler som produserer silke.

 Chelicerer hos edderkoppen *Cheiracanthium punctorium* (Miturgidae)
Hypostom og chelicerer bos en flått

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Gulveis**, eller **gulsymre**, (*Anemone ranunculoides*) (dansk: *gul anemone*, svensk: *gulsippa*) er en flerårig urt i soleiefamilien.

Utseende
--------

Gulveisen blir 5-20 cm høy. De blomstrende skuddene kommer fra krypende jordstengler, og hver stengel har tre blader midt på stengelen slik som hvitveis. Blomstene ligner på hvitveisens, men har nesten alltid fem blomsterblader som er hårete på utsida – hvitveis har gjerne flere blomsterblad som er glatte. Den mest iøynefallende forskjellen i tillegg til blomsterfargen er at gulveisen som regel har to blomster per stengel mot hvitveisens ene.

Utbredelse
----------

Gulveisen blomstrer fra hovedsakelig april til mai, og vokser blant annet langs bekker, i skoger, i parker og på enger. Arten er vanlig i Mellom-Europa, og går nord til Skandinavia og Finland. I Norge er den spredt, men ofte lokalt vanlig. Den finnes på Østlandet, langs Mjøsa og enkelte steder i Nord-Trøndelag, Nordland og Troms. Gulveisen blir også dyrket.

Planten har en naturlig utbredelse over det meste av Europa: Albania, Belarus, Belgia, Bulgaria, den europeiske delen av Russland, Danmark, Estland, Finland, Frankrike, Hellas, Italia, store deler av Balkan, Krim, Latvia, Litauen, Nederland, Nord-Kaukasia, Norge, Polen, Romania, Slovakia, Spania, Sverige, Sveits, Tsjekkia, Transkaukasia, Tyrkia, Tyskland, den europeiske delen av Tyrkia, Ukraina, Ungarn, Vest-Sibir og Østerrike.

Planten er innført i Storbritannia.

Annet
-----

Gulveis er valgt til kommuneblomst i Bærum.

Gulveis er giftig.

Gulveis kan danne hybrid med hvitveis, som da heter **Anemone nemorosa* × *ranunculoides**.

Galleri
-------

* 
* 
* 
* 
* 
* 
* 
*

Referanser
----------

1. 1 2  Anemonoides ranunculoides i plantsoftheworldonline.org

Eksterne lenker
---------------

* (en) *Gulveis* i Encyclopedia of Life Rediger på Wikidata

* (en) *Gulveis* i Global Biodiversity Information Facility Rediger på Wikidata

* (no) *Gulveis* hos Artsdatabanken Rediger på Wikidata

* (sv) *Gulveis* hos Dyntaxa Rediger på Wikidata

* (en) *Gulveis* hos ITIS Rediger på Wikidata

* (en) *Gulveis* hos NCBI Rediger på Wikidata

* (en) *Gulveis* hos The International Plant Names Index Rediger på Wikidata

* (en) *Kategori:Anemone ranunculoides* – bilder, video eller lyd på Wikimedia Commons Rediger på Wikidata

* (en) *Anemone ranunculoides* – galleri av bilder, video eller lyd på Wikimedia Commons Rediger på Wikidata

* *Anemonoides ranunculoides* – detaljert informasjon på Wikispecies Rediger på Wikidata
* Anders Lyngstad og Egil Ivar Aune, Naturtypekartlegging i Overhalla kommune, NTNU 2005 med koordinater til voksesteder og opplysninger om økologi

|  |  |
| --- | --- |
| Oppslagsverk/autoritetsdata | Store norske leksikon
 |